Behuisingstekort veroordeel ná seuns in brand sterf | Maroela Media
Behuisingstekort veroordeel ná seuns in brand sterf
Die vyf seuns wat Vrydagnag in 'n brand in Philippi in Kaapstad gesterf het, was tussen een en 14 jaar oud.
'n Polisiewoordvoerder het bevestig die oorledenes was 'n eenjarige tweeling en nog drie seuns van onderskeidelik 12, 13 en 14 jaar oud. Die oorsaak van die brand in die Masiya- informele nedersetting is nog nie bekend nie.
Die Suid-Afrikaanse burgerlike organisasie Sanco het in reaksie op die nuus 'n beroep op owerhede gedoen om sy program vir die voorsiening van behuising en die uitroeiing van plakkershutte te versnel. "Ons betreur die hartverskeurende verlies wat hierdie families moet deurgaan. Hul pyn is te diep vir ons om te verstaan of te aanvaar," het Jabu Mahlangu, Sanco se woordvoerder, gesê.
"Niemand verdien om só 'n grusame en pynlike dood te sterf nie. Die gebrek aan behuisingsprojekte wat 'n volhoubare lewensbestaan en -gehalte aan ons mense sal voorsien, is 'n onverskoonbare skending van menseregte."
Mahlangu het 'n beroep op die Stad Kaapstad gedoen om die inwoners wat deur die brand geraak is by te staan.
Maroela Media het vroeër berig afgesien van die vyf seuns wat gesterf het, is nog 30 inwoners van die nedersetting deur die brand dakloos gelaat. Pres. Cyril Ramaphosa het ook Saterdag die voorval betreur en gesê die tragedie plaas weer eens die kollig op die gevare wat talle Suid-Afrikaners, veral gedurende die wintermaande, in die gesig staar.
Medegevangene beskerm Henri glo in tronkaanval
Grondbesetters steek gebou aan die brand met gesin binne
ALMAL weet en besef dat daar GEEN regering in die wêreld is wat vir almal wat in die tou staan 'n GRATIS huis kan bou nie……en tog belowe die regering dit aan almal in daardie tou? ALMAL WEET dat 'n mens beter na iets omsien as dit jou "eie " is, waarvoor jy gewerk het, en dit NIE verniet gekry het nie. Hoekom gee die regering van die dag nie vir mense 'n "rente vrye" huislening, wat hulle kan afbetaal oor 99 jaar nie? So word mense bemagtig om SELF te bou, en te onderhou wat hulle voor betaal…….al is… Lees meer »
As die regering geld beskikbaar stel vir "rente vrye" huislening, en die "ontvanger" kan dit terug betaal teen 10% van sy inkomste……….gaan die volgende gebeur: Mense gaan SELF begin bou, in plaas van om vir die "hand-out" te wag. Persone wat vir hulle SELF bou, gaan daardie gebou oppas, onderhou en verbeter. Hulle gaan SELF beter kwaliteit werk doen as die huidige "entrepreneur/government connection/ kontrakteurs" wat nou al oor en oor bewys het dat hulle swak werk doen, en net agter die geld aan is. 'n Gros van daardie "gratis huis" ontvangers verkoop die ding amper onmiddelik…….voor hy uitmekaar val… Lees meer »
Behuisingstekort veroorsaak brand? Waar is die ouers van die kinders? 'n Brand kan ook in 'n gewone huis ontstaan. Waar kom die mense vandaan wat daar geplak het? Hier is oor die 60 milj mense in SA waarvan 20 milj jeugdiges is. Wie het hulle in die wereld gebring? En wie moet vir hulle sorg? Iemand anders moet gee… huise bou… sorg… Niemand word gedwing om kinders in die wereld te bring nie… nie eers apartheid of rassisme nie… So wie moet 'pa' staan vir die miljoene arm jongmense wat werklose volwassenes gaan word?
Dit gaan nie net oor bou nie. Infrastruktuur moet gedoen word. Die plakker storie sal nooit ophou nie. In news 24 se een uit Zim daar moes hy huur betaal en hier bly hy verniet. Plak sal hulle plak want want hy hoef mos nie belasting, water en so meer te betaal nie. Die ander probleem is al die onwettige immigrante wat vrylik die land uit alle oor de binne kom. Dit is mos die land Kanaän.
Behuising gaan niks aan die brande verander nie. Ek het al gesien hoe 'n woonstelblok afbrand omdat iemand 'n tweeplaat-stoof as 'n verwarmer gebruik het. Mense het eenvoudig nie die nodige opvoeding nie.